Gandia i el Govern central estudien millorar la qualitat de l'aire i de la mobilitat a la ciutat
03 setembre 2021

## Gandia i el Govern central estudien millorar la qualitat de l'aire i de la mobilitat a la ciutat03 setembre 2021Última actualització: 03 setembre 2021

![](../gestion/img/501a5dd862dfa25ce28c33521f5cb14e1533fb2516536e1cb27d059262755273.jpeg)  
  

Millorar la qualitat de l’aire que respirem i aconseguir que la ciutadania tinga al seu abast un major servei de transport públic que siga més eficient i més ràpid. Eixes són les principals qüestions que l’alcalde de Gandia, **José Manuel Prieto**, li ha traslladat a la ministra de Transports, Mobilitat i Agenda Urbana, **Raquel Sánchez**, en els minuts previs a l’acte de presentació, per part de la ministra, del Programa d’Ajudes a municipis per a impulsar les zones de baixes emissions i la transformació digital i sostenible del transport urbà.

En este encontre, que ha tingut lloc al Centre de Congressos d’Elx, i al qual estaven convocats el president de la Generalitat, **Ximo Puig**, i els alcaldes de les 15 ciutats valencianes de més de 50.000 habitants, Prieto ha mantingut una primera presa de contacte amb la ministra. L’alcalde li ha traslladat a Raquel Sánchez la voluntat de l’Ajuntament de Gandia d’impulsar la millora de la qualitat de l’aire i de la mobilitat a la nostra ciutat, dins del marc de les ajudes europees del Pla de Recuperació, Transformació i Resiliència, que preveu distribuir 1.000 milions d’euros entre els municipis per a este fi.

_“S’obrin els ventalls de les noves convocatòries i Gandia aportarà en el màxim de les seues capacitats amb els millors projectes tècnics que es puguen preparar per poder assolir uns bons estàndards de cara a eixa concurrència competitiva que s’obri amb els Fons Europeus. I d’altra banda, traslladar que hi hauran més contactes amb el Ministeri de Transports per a la millora de les connexions de la nostra ciutat, que crec que és una de les prioritats_”, ha destacat l’alcalde.

José Manuel Prieto també ha tingut ocasió també de conversar amb el president de la Generalitat i amb altres alcaldes i alcaldesses valencians presents en este encontre.

[Twittear](https://twitter.com/share)